**Vom pleca iubito**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vom pleca iubito

...

Vom pleca iubito din lumea lor, curând,

Noi nu putem trăi nicicum în lumea lor,

Răul crescut în ei nu și-l mai ascund,

În ei e-așa-ntuneric și atât de gol!

...

Pentru lumea lor, noi suntem o povară,

Suntem niște intruși, aici, în lumea lor,

N-a trecut mult timp și-a început să-i doară

Albul lumii noastre, mult prea orbitor!

...

Ei nu ne suportă, că nu suntem ca ei

Nu suntem ca ei și nu vom fi vreodată,

Iubito-n lumea lor, ei au alți Dumnezei,

Pentru lumea lor, a noastră e ciudată!

...

Vom pleca iubito, să nu știe de noi

Cei ce-n lumea lor se simt atât de bine

Rămână-n lumea lor, suficienți și goi,

Rămână-n lumea care lor li se cuvine!

...

Lumea lor iubito, o vom lăsa în urmă,

Din lumea lor iubito, vom pleca departe,

Lumea lor miroase a beznă și a moarte,

Vom pleca iubito, departe de-a lor turmă!